**МАНДАТ 2015 – 2019 г.**

**РЕШЕНИЯ НА ОБЩС-ДОЛНИ ЧИФЛИК ОТ 16.06.2016 г.**

**РЕШЕНИЕ № 131**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация и чл. 3, ал. 2, т. 3 от Закона за общинската собственост определя имотите – публична общинска собственост, предназначени за трайно задоволяване на обществените потребности от местно значение в община Долни чифлик, съгласно приложения списък към докладната записка.

**РЕШЕНИЕ № 132**

1. На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 14, ал. 3 от Закона за общинската собственост, чл. 17, ал. 1 и ал. 2 от Наредбата за реда за придобиване, управление и разпореждане с общинско имущество в община Долни чифлик, дава съгласие за отдаване под наем за срок от 10 (десет) години чрез публичен търг с явно наддаване, одобрява пазарната оценка в размер на 48 (четиридесет и осем) лв. без ДДС и я определя за начална месечна наемна тръжна цена на имот: ІІ лекарски кабинет с манипулационна - 26 кв. м, находящи се на първи етаж в здравна служба с. Гроздьово, построена в УПИ ХІХ - здравна служба, кв. 17 по регулационния план на с. Гроздьово, при граници за целия имот: парцел І-озеленяване; УПИ ІІ-349; УПИ ІІІ-348; УПИ ХVІІІ-350 и улица с ОК 98-110.*,* съгласно АОС № 166 от 12.06.2000 г.

**РЕШЕНИЕ № 133**

На основание чл. 21, ал. 2 и във връзка с чл. 21, ал. 1 т. 15 от Закона за местното самоуправление и местната администрация и чл. 10в, ал. 1, т. 7 и чл. 198е, ал. 3 и ал. 5 от Закона за водите определя заместник-кмета по устройство на територията на община Долни чифлик Йордан Александров Павлов за представител на община Долни чифлик в Асоциацията по В и К на обособената територия, обслужвана от «Водоснабдяване и канализация – Варна» ООД, само за заседанието на Общото събрание на Асоциацията на 20 юни 2016 г. с дневен ред: 1. Вземане на решение за изразяване на съгласие за изпълнение на проект „Подготовка и изпълнение на проект за развитие на инфраструктурата за отпадъчни води в агломерация КК „Златни пясъци“, бенефициент община Варна, по процедура № BG 16М10РО002-1.005 „Втора фаза на проекти за изграждане на К и К инфраструктура, чието изпълнение е стартирало по ОП „Околна среда 2007-2013 г.“ на ОП „Околна среда 2014-2020 г.“ при спазване на приложимото национално и европейско законодателство; 2. Актуализация на бюджет 2016 г. и 3.Други., като съгласува позицията и дава мандат на представителя на общината да гласува по собствена преценка предложенията по обявения дневен ред.

**РЕШЕНИЕ № 134**

1.На основание чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация, чл. 6, ал. 1 от Закона за общинската собственост и чл. 5, ал. 5 от Наредбата за реда за придобиване, управление и разпореждане с общинско имущество в община Долни чифлик, обявява за частна общинска собственост имотите, посочени в Приложение 1 по докладната записка.

2.Възлага на кмета на община Долни чифлик да състави актове за частна общинска собственост за имотите, посочени в Приложение 1 по докладната записка.

**РЕШЕНИЕ № 135**

Да бъде освободен представителят в Общото събрание на „Славяни XXI век“ ООД.

**РЕШЕНИЕ № 136**

На основание чл. 21, ал. 1 т. 9 от Закона за местното самоуправление и местната администрация, чл. 137, ал. 1, т. 3 от Търговския закон и чл. 10 от Наредба за условията и реда за упражняване правата на собственост върху частта на община Долни чифлик от капитала на търговските дружества Общински съвет – Долни чифлик определя **Жеко Маринов Жеков – председател на Общински съвет – Долни чифлик** за представител на община Долни чифлик в Общото събрание на съдружниците на “СЛАВЯНИ XXI ВЕК” ООД, на което ще бъде разгледан и приет годишният финансов отчет на дружеството.